AKTIVNOSTI PROJEKTNOG TIMA OPŠTINE MOJKOVAC
U Opštini Mojkovac u toku su brojne aktivnosti na realizaciji projekata za koje je Opština, preko projektnog tima,  aplicirala  u prethodnoj i tekućoj godini. Izdvojićemo neke od njih:

-  Rekonstrukcija sportske dvorane – Projekat je finansiran iz programa delegacije Evropske Unije u Crnoj Gori (Konkurs za male infrastrukturne opštinske projekte). Realizacija projekta je započeta 07.11.2011.godine a radovi će (iako je kao rok završetka planiran maj 2013.godine), najvjerovatnije, biti okončani krajem decembra ove godine.Vrijednost projekta je 350.000€.

- Uz podršku Regionalnog centra za zaštitu životne sredine, Opština Mojkovac, u saradnji sa Osnovnom školom „Aleksa Đilas – Bećo“ , sa djecom osmog u devetog razreda koja imaju odličan uspjeh iz predmeta vezanih za zaštitu životne sredine (biologija i geografija), u realizuje projekat  „Live no trace“ , gdje profesionalni edukatori obučavaju djecu da borave u prirodi a „ne ostavljaju trag“. Do sad su odrađene 3 obuke - na Biogradskom jezeru,  Skadarskom jezeru i na Bjelasici (planinarski dom „Džambas“) a naredne aktivnosti su pošumljavanje goleti i obilježavanje dana energetske efikasnosti i dana šuma. Oprema dobijena u okviru projekta (šatori i vreće za spavanje) kao i edukativni materijal - dvije knjige koje su prevedene za potrebe ljubitelja  kajaka i biciklizma, ostaju nakon okončanja projekta na korišćenje  lokalnoj Turističkoj organizaciji. 

- U okviru projekta „Unaprjeđenje procedura i izdavanje dozvola i licenci u lokalnoj samoupravi“ , finaniran od strane  USAID, koji  je angažovao „CEED konsalting“ iz Podgorice, koji organima lokalne uprave pomažu u sagledavanju nedostataka, što bi trebalo da rezultira uspostavljanjem procedura (u elektronskom obliku) u oblastima turizma, poljoprivrede i urbanizma. 

- U novoizgrađenom poslovnom centru, uz finansijsku potporu USAID-a, biće realizovan projekat opremanja sale za sastanke i  kancelarije za potrebe projektnog tima Opštine Mojkovac (vrijednost projekta oko 5.000,00€).

- U okviru IPA projekta – prekogranična saradnja sa Višegradom, odobrena su sredstva za zajednički projekat „Sačuvajmo naše rijeke“. Cilj projekta je čišćenje pet divljih deponija na obalama Tare i Drine.
- Projekat kancelarije UNDP za Crnu Goru i Opštine Mojkovac pod nazivom „Pomoć u pokretanju socijalnih servisa“ po prvi put se realizuje u Opštini Mojkovac i trajaće 7 mjeseci. Ciljne grupe  Projekta su teže zaposlive žene sa ruralnog područja i staračka domaćinstva. Obuku je prošlo 12 žena i stručno su osposobljene za zvanje gerontodomaćice, dok su 4 izabrane za učešće u pilot projektu.

- Pod pokroviteljstvom Regionalne razvojne agencije za Bjelasicu i Komove Opština Mojkovac (u saradnji sa Osnovnom školom) i Opštinama Bijelo Polje, Kolašin, Plav, Berane, Andrijevica realizuje projekat Kulturni turizam – Valorizacija kulturnih ruta, u  vrijednosti oko 10.000€, u kome se, pored postavljanja turističke signalizacije, djeca obučavaju za male vodiče i izrada brošura koje prate navedeni projekat.

U toku je poziv za međuopštinsku saradnju, koji Opština Mojkovac namjerava da sa opštinama sa kojima se graniči, kao nosilac i partner u projektu,  iskoristi za rješavanje svojih problema iz oblasti energetske efikasnosti, zaštite životne sredine, komunalne infrastrukture i td.
Nadamo se da će projektni tim u novim prostorijama biti još uspješniji u svojim aktivnostima u interesu građana Mojkovca!

